
tybės direktorės pareigas. Pirminin- 
kaudama Mass., Me. ir N.H. Apskri- 
tyje atliko gražių darbų. Gražiai pa- 
sireiškė dalyvaudama daugely seimų. 
Penktajai kuopai ruošiantis priimti 
18-tą seimą buvo komiteto pirminin- 
kė. Dvidešimts pirmame seime išrink- 
ta prezidiuman seimo vedėjos pa- 
gelbininkės pareigoms. Dvejus metus 
ėjo Centro Finansų komisijos pirmi- 
ninkės pareigas. 

Pakelta į Garbės Nares 22-rame 
seime, 1947 m. 


JULIA MACK įstojo į 5-tąją kuo- 
pą 1944 m. Gyvai įsijungė kuopos 
darbuotėn. Valdyboj, buvo korespon- 
dentė, vicepirmininkė ir pirmininkė. 
Veikliai darbavosi apskrityje, eidama 
pirmininkės pareigas. 

Centro pirmininkės pareigose išbu- 
vo šešerius metus. Illinois valstijos 
apdraudos skyriui reikalaujant, ji pa- 
grindinai pertvarkė Moterų Sąjungos 
įstatus ir sutaupė organizacijai pini- 
gų. Ypatingai gilinosi į finansinius 
reikalus, pertvarkė fondus ir išlygi- 
no 60 m. amžiaus „sulaukusių narių 
klausymą. Įvedė pagerinimus ir pa- 
lengvinimus naujų narių įstojimui. 

Savo iškalbumu daugkart sužavėjo 
klausytojus konferencijose ir susirin- 
kimuose visad keldama Moterų Są- 
jungos vardą ir kviesdama į ją rašy- 
tis. 

Yra dosni Sąjungos reikalams ir 
nenuilstama darbuotoja wisose socia- 
linio, religinio ir kultūrinio gyvenimo 
srityse ne tik lietuvių katalikų, bet 
ir svetimtaučių tarpe. Pasižymėjo po- 
litikoje ir su pasižymėjimu tarnavo 
mental health programoje. 

Garbės narystė suteikta 26-tame 
seime, 1955 m. 


MATILDA PAULUKONIENĖ, mo- 
tinos Veronikos Liutkienės pavyzdžio 
įkvėpta, Sąjungoje yra nuo pat jau- 
nystės. 


Kuopoje ir apskrityje užėmė sek- 
retorės bei pirmininkės vietas. Savo 
dinamiška asmenybe, iškalba ir raš- 
tu, išjudino ir patraukė kitas į darbą. 
Įsigilinus į organizacijos reikalus, pa- 
naudodama įgytas žinias ir patyrimus 
kitataučių organizacijose, dažnai pa- 
teikė mūsų seimams ir Centro Valdy- 
bai gerai apgalvotų, praktiškų nuro- 
dymų tvarkos patobulinimui. 

Jai vadovaujant buvo suruošti ir 
sėkmingai pravesti du didžiuliai sei- 
mai, Worcester, Mass., ir Putnam, 
Conn. Sėkmingai suorganizavo ir pra- 
vedė pirmąją Lietuvių Katalikių Mo- 
terų Konferenciją, Putnam, Conn. 

Redaguodama „Moterų Dirvą“ per 
ketverius metus įnešė daug naujos 
dvasios ir gyvumo, o administracijos 
reikalus pertvarkė. 

Moterų Sąjungos reikalais ne kartą 
važinėjo su prakalbomis ir paskaito- 
mis. 

Šiuo metu yra 50 metų Jubiliejinės 
knygos komisijos narė. 

Pakelta į Garbės Nares 27-tame sei- 
me, 1957 m. 


A.+a. ONA SIDABRIENĖ, kuopon 
įstojusi 1917 m., nuoširdžiai įsijungė į 
visuotinę veiklą. Kuopoj nenuilsta- 
mai darbavosi įvairiose valdybos pa- 
reigose, kurių tarpe kelis metus sėk- 
mingai pirmininkavo. 

Sėkmingai vadovavo ir Mass., Me. 
ir N.H. apskrityje. Dažnai atstovavo 
kuopą seimuose ir talkininkavo juos 
rengiant. 

O. Sidabrienė buvo nepamainoma 
parapijos ir įvairių draugijų veikė- 
ja. ypatingai lietuvių vienuolynams 
ir įvairiems lietuvių visuomenės rei- 
kalams. 

Garbės narystė suteikta 19-tame 
seime, 1941 m. 

Mirė 1962 m. liepos 22 d. 


MARCELĖ WATKINS žymiai reiš- 
kėsi nuo įstojimo dienos, 1917 m. 
Kuopoj ją randame įvairiose valdy- 


